10 Batho ba le bantsi ba tshwenyegile! Go nna o tshwenyegile go kaya go ikutlwisa botlhoko kgotsa go ipogisa. Go dira gore motho a nne le tlhobaelo e kgolo. A go tshwenyega go rarabolola mathata? Le e seng! Go tshwenyega go senya nako e bile go fetsa maatla. Go na le go nna o tshwenyegile, go ka nna molemo gore o dire sengwe se se mosola. O ka nna wa kopa maitshwarelo mo mothong yo o mo diretseng phoso, gongwe e bile o dire kagiso le ene. O ka nna wa tila go dira sepe fela se se dirileng gore o mo kgopise, ka go dira jalo o tla tila mathata a mangwe a a ka nnang teng mo nakong e e tlang. Mme ka dinako dingwe o ka nna wa tshwanelwa ke go itshokela ditlamorago tse di bakilweng ke se se diragetseng. Le fa go ntse jalo, go tshwenyega ka diphoso tsa mo nakong e e fetileng go ka se go thuse, tota e bile, go ka dira gore go nne thata go direla Modimo ka botlalo. Mme e bile go tshwenyega ga go na mosola ope!